Document ID: 32002R0419

32002R0419
L 064/8
SLUŽBENI LIST EUROPSKE UNIJE
06.03.2002.
UREDBA KOMISIJE (EZ) br. 419/2002
od 6. ožujka 2002.
o izmjeni Uredbe (EZ) br. 2390/1999 o detaljnim pravilima za primjenu Uredbe (EZ) br. 1663/95 u vezi s oblikom i sadržajem računovodstvenih podataka koje države članice moraju držati na raspolaganju Komisije za potrebe poravnanja računa Komponente za jamstva EFSJP-a
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1258/1999 od 17. svibnja 1999. o financiranju zajedničke poljoprivredne politike (1), a posebno njezin članak 4. stavak 8.,
uzimajući u obzir Uredbu Vijeća (EZ) br. 1766/92 od 30. lipnja 1992. o zajedničkoj organizaciji tržišta žitarica (2), kako je zadnje izmijenjena Uredbom (EZ) br. 1666/2000 (3), a posebno njezin članak 21., te odgovarajuće odredbe drugih uredaba o zajedničkoj organizaciji tržišta poljoprivrednih proizvoda,
budući da:
(1)
Člankom 4. stavkom 2. Uredbe Komisije (EZ) br. 1663/95 od 7. srpnja 1995. o detaljnim pravilima za primjenu Uredbe Vijeća (EEZ) br. 729/70 u vezi s postupkom poravnanja računa Komponente za jamstva EFSJP-a (4) kako je zadnje izmijenjena Uredbom (EZ) br. 2025/2001 (5), zahtijeva slanje računovodstvenih podataka iz članka 4. stavka 1. točke (c) spomenute Uredbe Komisiji, i to do 10. veljače godine nakon kraja predmetne financijske godine. Uredbom Komisije (EZ) br. 2390/1999 (6), kako je zadnje izmijenjena Uredbom (EZ) br. 1863/2001 (7), utvrđuje se oblik i sadržaj računovodstvenih podataka koje države članice moraju držati na raspolaganju Komisiji za potrebe poravnanja računa Komponente jamstva EFSJP-a. Uredbu (EZ) br. 2390/1999 je potrebno izmijeniti radi usklađivanja s Uredbom (EZ) br. 1663/95.
(2)
Kako bi Komisija mogla ispuniti svoju ulogu u okviru zajedničke poljoprivredne politike, mora moći nadgledati zbivanja na tržištima poljoprivrednih proizvoda i izrađivati financijske projekcije vezano za ta tržišta. Zajedničke organizacije tržišta poljoprivrednih proizvoda uključuju opću obvezu država članica i Komisije koja se odnosi na razmjenu informacija potrebnih za pravilno funkcioniranje tih organizacija. Za potrebe nadzora i projekcija potrebno je omogućiti korištenje računovodstvenih podataka koje države članice dostavljaju Komisiji u skladu s člankom 4. stavkom 2. Uredbe (EZ) br. 1663/95. Stoga, a ne dovodeći u pitanje obveze razmjene informacija u okviru zajedničkih organizacija tržišta, Uredbu (EZ) br. 2390/1999 treba izmijeniti kako bi se omogućilo takvo korištenje računovodstvenih podataka.
(3)
Zaštita pojedinca s obzirom na obradu osobnih podataka uređena je Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (8). Ova se Uredba u cijelosti primjenjuje u kontekstu Uredbe (EZ) br. 2390/1999. Stoga, kod korištenja računovodstvenih podataka iz članka 4. stavka 1. točke (c) Uredbe (EZ) br. 1663/95 o nadzoru i projekcijama u području poljoprivrede, Komisija treba utvrditi primjerene zaštitne mjere kako je to utvrđeno odredbama Uredbe (EZ) br. 45/2001, posebno radi predstavljanja podataka u zbirnom ili anonimnom obliku.
(4)
Mjere predviđene u ovoj Uredbi usklađene su s mišljenjem Odbora Fonda kao i s mišljenjima relevantnih upravljačkih odbora,
DONIJELA JE OVU UREDBU:
Članak 1.
Uredba (EZ) br. 2390/1999 mijenja se kako slijedi:
1.
Naslov se zamjenjuje sljedećim:
2.
U članku 1., „Članak 2. stavak 1. Uredbe (EZ) br. 1663/95” zamjenjuje se sljedećim „Članak 4. stavak 1. točka (c) Uredbe Vijeća (EZ) br. 1663/95”.
3.
Članak 2. zamjenjuje se sljedećim:
„Članak 2.
1. Računovodstvene podatke iz članka 4. stavka 1. točke (c) Uredbe (EZ) br. 1663/95 Komisija koristi isključivo za:
(a)
provedbu svojih funkcija u kontekstu poravnanja računa Komponente za jamstva EFSJP-a u skladu s Uredbom (EZ) br. 1258/1999;
(b)
nadzor razvoja i izradu projekcija u sektoru poljoprivrede.
2. Ako računovodstveni podaci iz stavka 1. uključuju osobne podatke zaštićene Uredbom (EZ) br. 45/2001 Europskog parlamenta i Vijeća (9), Komisija utvrđuje potrebne zaštitne mjere u skladu s tom Uredbom. Posebno, ako Komisija koristi računovodstvene podatke za potrebe iz stavka 1. točke (b), Komisija jamči anonimnost tih podataka i obrađuje ih samo u zbirnom obliku.
3. Komisija jamči povjerljivost i sigurnost računovodstvenih podataka iz stavka 1.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. ožujka 2002.

Labels: 4
6
12
18
15